

REPUBLIKA HRVATSKA
VARAŽDINSKA ŽUPANIJA
OSNOVNA ŠKOLA „PETAR ZRINSKI“ JALŽABET
KLASA: 372-01/26-01/2
URBROJ: 2186-119-01-26-1
U Jalžabetu, 19. listopada 2026.
Na temelju članka 5. Odluke o uvjetima, kriterijima i postupku za davanje u zakup prostora i opreme te načinu korištenja vlastitog prihoda u školskim ustanovama nad kojima Varaždinska županija ima osnivačka prava („Službeni vjesnik Varaždinske županije“ br. 101/2023) i Zaključka župana Varaždinske županije o visini početnog iznosa zakupnine za poslovne prostore u školama kojima je osnivač Varaždinska županija za školsku godinu 2026./2027. od 9. srpnja 2026. (KLASA: 024-05/26-01/16, URBROJ: 2186-02/1-26-1) Školski odbor Osnovne škole „Petar Zrinski“ Jalžabet na temelju Odluke Školskog odbora donesene na 23. sjednici dana 19. listopada 2026. godine objavljuje 
NATJEČAJ
za davanje u zakup školskog prostora i opreme
1. Predmet natječaja je davanje u zakup školske športske dvorane ukupne površine 413 m2.
2. Školska sportska dvorana može se koristit u namjene: sportske aktivnosti i rekreacija, od ponedjeljka do petka, u vremenu od 15:30 sati do 20:00 sati, uz uvjet da ne ometaju ostvarivanje redovnog nastavnog plana i programa rada Škole.
3. Prostor se daje u zakup u školskoj godini 2026./2027. na određeno vrijeme do 30.06.2027. godine.
4. Početna cijena zakupnine iznosi 15,00 eura po punom satu korištenja.
5. Vlastoručno potpisana ponuda na natječaj mora sadržavati slijedeće podatke o ponuditelju: 
- za pravne osobe: naziv, sjedište, OIB, IBAN, ime i prezime osobe ovlaštene za zastupanje, ime i prezime osobe za kontakt i e – mail ponuditelja,
- za fizičke osobe: ime i prezime, adresu, OIB, telefonski kontakt i e – mail,
- željeni termin i trajanje termina zakupa dvorane,
- vrstu aktivnosti koju ponuditelj želi provoditi u dvorani,
- visinu zakupnine koju ponuditelj nudi po satu korištenja i
- ispunjeni obrazac prijave na natječaj dostupan na mrežnim stranicama škole uz objavljeni natječaj.
Neće se razmatrati sljedeće ponude: 
- ponude zaprimljene nakon isteka roka za podnošenje ponuda naznačenog u javnom natječaju,
	- ponude koje nisu u skladu s uvjetima javnog natječaja,
	- nepotpune ponude (koje ne sadrže dokumente i podatke sukladno javnom natječaju.
6. Kriterij za odabir je najpovoljnija ponuda. Najpovoljnijom ponudom smatra se ponuda koja uz ispunjavanje uvjeta natječaja sadrži i najviši ponuđeni iznos zakupnine, a pravo prvenstva na sklapanje ugovora o zakupu imaju:
- škole odnosno visoka učilišta koja djeluju na području Varaždinske županije, za redovitu nastavu tjelesne i zdravstvene kulture te izvannastavne i izvanškolske aktivnosti, 
- jedinice lokalne samouprave na čijem području je sjedište škole,
- zajednice sportskih udruga koje su registrirane na području jedinice lokalne samouprave na čijem području je sjedište škole za provođenje program za djecu i mladež,
- osobe čija prava proizlaze iz posebnih propisa ako se na njih pozivaju prilikom prijave na natječaj,
ukoliko prihvate najviši ponuđeni iznos zakupnine prema gore utvrđenom redoslijedu.
Ukoliko ponudu dostavi osoba koja se poziva na pravo prvenstva na sklapanje ugovora o zakupu uputiti će joj se poziv da se u roku od 5 dana izjasni o prihvaćanju ponuđenog iznosa zakupnine za prostor za koji je podnijela ponudu.
7. Rok za dostavu ponuda je 8 dana od objave na internetskoj stranici Osnovne škole „Petar Zrinski“ Jalžabet.
Natječaj je objavljen dana 19. listopada 2026. godine na mrežnoj stranici škole i otvoren je do 27. listopada 2026. godine.
8. Ponude je potrebno dostaviti osobno ili poštom u zatvorenoj omotnici na adresu škole: Osnovna škola „Petar Zrinski“ Jalžabet, Varaždinska 32, 42 203 Jalžabet, s naznakom „natječaj za zakup školskog prostora – NE OTVARATI“.
9. Ponude će otvarati imenovano Povjerenstvo, u roku od 5 dana od isteka roka za podnošenje prijava, u prostorijama Osnovne škole „Petar Zrinski“ Jalžabet, Varaždinska 32, 42 203 Jalžabet. Otvaranje ponuda nije javno. 
10. O rezultatima natječaja ponuditelji će biti obaviješteni u roku od 8 dana od donošenja odluke o odabiru najpovoljnijeg ponuditelja, a ponuditelji imaju pravo uvida u ponude u roku od 5 dana od dana primitka obavijesti o odabiru ponude.
11. Dostavom ponude na javni natječaj svi ponuditelji dali su privolu Osnovnoj školi „Petar Zrinski“ Jalžabet za obradu osobnih podataka navedenih u svim dostavljenim prilozima odnosno ispravama za potrebe provedbe javnog natječaja.
Predsjednica Školskog odbora:
Marija Pernar

